רן שריד

יהושע רן שריד (נולד בח' בחשון ה'תשל"ד, 2 בנובמבר 1973) הוא סופר ויוצר, מרצה לחסידות וחשיבה יהודית, מאמן אישי ומנחה בשיטת "דמיונובע". ממקימי הרשת "דברי שיר" המפיצה ומוציאה לאור ספרים ומוזיקה יהודית. רן שריד הוא בנו השביעי של הרב יוסי שריד, ממקימי בית מדרש מר"ץ והישיבה התיכונית "קול מבשר" שבמבשרת ציון. נולד במהלך מלחמת יום הכיפורים ונקרא על שם קרוב משפחתו, סג"ם רן ארגוב, קצין שריון שנהרג בקרבות בסיני בתחילת המלחמה. למד בישיבת ירושלים לצעירים ובישיבת מרכז הרב. בישיבת מרכז היה בין חברי חוג "חדר ב 24" (מספר החדר בפנימייה בו התגוררו חברי חוג זה) שקרא להתחדשות אישית בעולם הישיבות הדתי לאומי וליצירה עצמית. בעקבות חבורה זו חבר שריד לחבורה המייסדת של ישיבת ההסדר רמת גן בראשות הרב יהושע שפירא, אשר חידשה בעולם הישיבות את החיבור בין הלימוד החסידי והעיסוק בנפש ובין משנת הרב אברהם יצחק הכהן קוק וממשיכי דרכו. בשנת 1998 השיג עם אחרים צילומים של כתבי הרב קוק שלא פורסמו עד אז, והם החלו לשקוד על הוצאתם לאור. שריד גילה עניין מיוחד בפסקאות שבהן הרב קוק מספר על עצמו באופן אישי. הוא הוציאן באותה שנה בספר "חדריו", שנדפס בכמה מהדורות. כעבור שנה הוציא את האלבום "תלחש לי סוד ההוויה" אלבום המכיל אמרות ופתגמים של הרב קוק במגוון תחומי החיים. לדברי שריד נמכר האלבום ב-25000 עותקים תוך כעשור. היה שותף בצוות בראשות בועז אופן שהוציא את המהדורה המדויקת של "שמונה קבצים" מכתבי היד של הרב קוק, וכן את ספר השירה של הרב קוק "נפשי תקשיב שירו". במשך כעשר שנים למד בישיבת רמת גן, במהלכן הוסמך לרבנות וקיבל תואר ראשון בחינוך. פיתח והעביר סדנאות לימוד חסידות ומחשבת ישראל במרכז הארץ. עסק בחסידות, בעיקר במשנת חסידות איזביצה, זרם קיומי-פסיכולוגי קיצוני בתנועת החסידות. את עיקרי משנת זרם זה סיכם בשני מאמרים בספר "פרי עץ הגן" - ביטאונה התורני של ישיבת רמת גן. ב-2005 שימש כר"מ בישיבת רמת גן, אך בסוף אותה שנה פרש בעקבות תחושה שמקומו ביצירה ולא בהוראה. בינואר 2006, בעקבות אימון אישי, החל לשווק את ספריו וספרים נוספים הקשורים להגות חסידית יהודית - באמצעות דוכני מכירה ניידים. בספטמבר של אותה שנה חבר אליו מיכאל לב, מחנך בוגר ישיבת רמת גן, והם הוסיפו לדוכנים גם אלבומי מוזיקה יהודית מקורית. חברה זו נקראה בשם "דברי שיר" (שם החברה לקוח משירת דבורה: "עורי עורי דבורה עורי עורי דברי שיר"), כאשר החזון - מעבר לצד העסקי - הוא הפצת תרבות יהודית. הרשת מונה שלושה סניפים, הראשי בהם בקניון התחנה המרכזית בירושלים. להתפתחות הרשת סייעה פריחת המוזיקה היהודית המקורית. עסק גם בליווי האמנים ויצירת התוכן. לאחר ביסוס הצד השיווקי של הרשת - בהובלת שותפו מיכאל לב, הקים את ההוצאה לאור של הרשת, שהוציאה בין היתר את סדרת הספרים "נתיבות החסידות" - שבעה כרכים המאגדים את משנת גדולי החסידות סביב מועדי ישראל. ערך את הסדרה בת שני הכרכים "פתחו שערי הלב" - שיחות של הרב שלמה קרליבך על מעגל החיים היהודי. מרצה במכללות על העקרונות הפילוסופיים של הרב קרליבך. במרץ 2014 מכר את חלקו (50%) ב"דברי שיר" לשותפו מיכאל לב. ב-2014 החל לעסוק באימון אישי. היה שותף להקמת רשת המאמנים "be plus do" וערך את הגרסה היהודית ליומן האימוני - יומן ש.י.ט.ה - של רשת זו. שריד למד כתיבה יוצרת אצל אורציון ברתנא ואצל אילן נוב. לימד היסטוריה יהודית ומחשבת ישראל במדרשת אביב ובמדרשת מעמקים ובמכוני ההוראה מכון לנדר - מרכז אקדמי ירושלים, מכללת אורות ישראל ומכללת תלפיות. מלמד בישיבת רמת השרון, בישיבת "שירת משה" ביפו ובישיבת רמת גן.[דרושה הבהרה] הוא מעביר סדנאות כתיבה יוצרת. עורך סיורים בשכונת נווה צדק בעקבות חייו של הרב קוק ומפגשו עם ראשוני הסופרים בארץ ישראל, כיוסף חיים ברנר וש"י עגנון. עד 2014 פרסם טור תרבות קבוע בעלון השבת "ישראלי", ובו עסק ביוצרים בתחום התרבות היהודית. ב-2015 השתתף בסדרת הטלוויזיה התיעודית "ההרצלים" שביימה יעל קיפר ושודרה בערוץ הראשון. נשוי ואב לשישה, מתגורר ברמת גן. כתב והלחין חומרים המבוצעים במסגרת "התוועדויות - מופע" שהוא מקיים עם אמנים. אלבום הבכורה שלו "צל האור" יצא בג' בתמוז תשע"ד, בהפקת נדב בכר ואורן צור. ספרים אלו שערך וחיבר נמכרו (עד מרץ 2014) מעל מאה אלף עותקים. גואל ישראל, מחזור תפילה ליום העצמאות ופרקי לימוד ממשנת הרב קוק ותלמידיו, הוצאת "רעות" - ישיבת רמת גן, ה'תשנ"ח חדריו - כתבים אישיים של הרב קוק, הוצאת "רעות" - ישיבת רמת גן, ה'תשנ"ח תלחש לי סוד ההוויה - מאמרותיו של הראי"ה קוק, הוצאת "רעות", ה'תשנ"ט. נתיבות החסידות - סדרה בת 7 כרכים ובה מאמרי גדולי החסידות סביב מועדי ישראל. הוצאת "דברי שיר", ה'תשס"ט-ה'תש"ע פתחו שערי הלב - שיעורי הרב קרליבך סביב מעגל החיים. נכתב ונערך על ידי יחד יוסף לב ויט. יצא לאור בסידור מחודש ובתוספת הערות מאת רן שריד בהוצאת "דברי שיר", ה'תש"ע מוסיף והולך - לימוד ואימון אישי לכל יום מימי החנוכה. הוצאת "דברי שיר", ה'תשע"ג המצה - סוד התזונה היהודי - על התייחסות המחשבה היהודית לאכילה, כולל מאמר סביב חג הפסח, הוצאת "דברי שיר", ה'תשע"ג מדיה וקבצים בנושא רן שריד בוויקישיתוף רשימת הפרסומים של רן שריד, בקטלוג הספרייה הלאומית הספרים של רן שריד, באתר "סימניה" רבקי גולדפינגר, הטרנד החדש בתחנה המרכזית, באתר ערוץ 7, 6 באוגוסט 2009 "הרבי מקרן הרחוב" קטעים מתוך הספר על ר' שלמה קרליבך - ריאיון עם רן שריד ברשת ג, סרטון באתר יוטיוב, 10 בנובמבר 2009 הרב חגי לונדין, ‏תרבות הפנאי - ריאיון עם הרב רן שריד, באתר "ערוץ מאיר", 4 במאי 2010 התוועדות והופעה עם הרב רן שריד ונגנים, באתר ישיבת נתיבות יוסף, 30 בדצמבר 2010 הפתיחה החגיגית של 'דברי שיר', סרטון באתר יוטיוב נדב גלעד, ‏הפתיחה החגיגית של 'דברי שיר', בערוץ "אורות – טלוויזיה יהודית", 15 ביוני 2011 שירת חייו של רן שריד • "יש ניגון שקבלתי אותו בחלום מהרבי מלובביץ"', באתר רדיו קול חי, כ"ה באדר א' ה'תשע"ד, 25 בפברואר 2014 נטעאל בנדל, ‏רן שריד מכר את חברת "דברי שיר", באתר כיפה, 25 במרץ 2014 קוביס, רן שריד בסינגל ראשון, באתר ערוץ 7, 1 ביוני 2014 יונתן אוריך, הרב שמגייס את הרשת להפקת אלבום אישי, באתר nrg‏, 11 ביוני 2014 רבקי גולדפינגר, דיסק משלו, באתר "בשבע" 25 ביוני 2014 הרב צבי שפיגל, הרב רן שריד, המורד הקדוש, באתר ynet, 30 ביוני 2014 דבורה קיציס, "אני לא זמר אבל חייב לשיר", ראיון בעלון השבת "עולם קטן", ג' אלול התשע"ד, 29 באוגוסט 2014 רן שריד בסדרה "ההרצלים"- פרק 3 - סדרת תעודה של הערוץ הראשון, סרטון באתר יוטיוב רן שריד, ברשת החברתית פייסבוק הרב שריד בנתיבות החסידות, באתר שיחת השבוע, 27 באוגוסט 2010 דוד הלל, ‏אור חדש מפציע, באתר כיפה, 3 בדצמבר 2012 הרב רן שריד, ‏רעיון אכילת המצה: מהרמב"ם ועד הקבלה, באתר כיפה, 18 במרץ 2013 עדי דוד אהרון, פתחו שערי הלב - ביקורת ספר באתר ברסלב ישראל חברים נוספים בחוג היו הרב אבישי שרייבר – ר"מ בישיבת שיח יצחק, הסופר נתנאל לדרברג, ד"ר זאב קיציס – חוקר חסידות ויוצר, הרב איל יעקובוביץ – ראש ישיבת ההסדר צפת והרב אלישמע כהן – ראש ישיבת חומש. שמו של הספר הוא מילותיו הראשונות של השיר לחשי ההויה.